# Informații

#  privind decontul de carburant pentru călătoriile interurbane

Prin HGR nr. 1118/2020 s-au adus modificări și completări Legii nr.448/2006 privind protecția și promovarea drepturilor persoanelor cu handicap, în sensul că **persoanele cu dizabilități sau reprezentanții lor legali pot opta pentru acordarea biletelor gratuite pentru transport interurban sau pentru decontarea combustibilului utilizat la efectuarea de deplasări interurbane cu autoturismul** aflat în proprietatea persoanelor cu handicap, a familiei, asistentului personal, însoțitorului sau a furnizorului de servicii sociale.

Pentru a beneficia de noua modalitate de acordare a transportului interurban, persoanele cu dizabilități, sau reprezentantii legali ai acestora vor completa cererea tip privind opțiunea pentru acordarea biletelor necesare transportului interurban sau decontarea carburantului necesar deplasării cu autoturismul.

Pe perioada de valabilitate a certificatului de încadrare într-un grad de handicap **persoana cu handicap poate opta doar pentru una dintre cele două modalități** de acordare a gratuității transportului interurban.

**Dacă a fost exprimată opțiunea pentru decontarea carburantului, nu se mai acordă bilete de transport interurban asistentului personal al persoanei cu handicap grav.**

**Dacă se optează pentru acordarea gratuităţii la transportul interurban în baza biletelor de transport interurban, persoana nu poate solicita decontarea carburantului necesar deplasării cu autoturismul.**

Dacă a fost exprimată **opțiunea pentru acordarea gratuității la transportul interurban**, biletele pentru transport interurban se acorda astfel (un bilet reprezentând o calatorie):

* 24 bilete in cazul persoanelor incadrate in gradul grav
* 12 bilete in cazul persoanelor incadrate in gradul gradul accentuat

Dacă se optează pentru **decontarea carburantului** necesar deplasării cu autoturismul aflat în proprietatea persoanei cu handicap, familiei, asistentului personal sau însoțitorului, decontarea se va face pentru o perioadă de 12 luni, cuprinsă în perioada de valabilitate a certificatului de încadrare în grad de handicap și în baza unei cereri de decontare.

Numărul de călătorii pentru care se decontează carburant în cursul unui an:

* 24 călătorii pentru persoana cu handicap grav,
* 12 călătorii pentru persoana cu handicap accentuat.

 Decontarea se face pentru:

- suma maximă de 750 lei pe an – în cazul persoanelor încadrate în gradul accentuat

- suma maximă de 1500 lei pe an - în cazul persoanelor încadrate în gradul grav

În înțelesul H.G. nr. 1118/2020 sintagma ”an” înseamnă 12 luni în cuprinsul perioadei de valabilitate a documentului care atestă încadrarea în grad de handicap.

**În cazul în care limitele prevăzute de lege cu privire la numărul de călătorii sau la suma maximă decontabilă sunt atinse, persoana cu handicap nu mai poate solicita decontarea carburantului până la sfârșitul anului.**

**Cererea de decontare se poate depune la:**

* sediul DGASPC Sector 3 - din Bd 1 Decembrie 1918 nr.12-14,
* online la adresa de email: facilitatihandicap@dgaspc3.ro

**în termen de 60 de zile de la data efectuării călătoriei** și este însoțită de bonul/bonurile fiscal(e) de carburant în original, în bună stare, datate si stampilate de societățile de distribuție a produselor petroliere.

Atenție! Nu se poate face decontarea o singura data pe an. În situația în care certificatul care atestă încadrarea în grad de handicap are valabilitate permanentă, **decontarea carburantului necesar deplasării cu autoturismul se face pentru fiecare an calendaristic, în termenul de 60 de zile calendaristice** de la data înregistrării cererii de decontare și a documentelor aferente.

In situația în care cererea de decontare se depune în format electronic, bonurile fiscale in original, datate și ștampilate cu ștampila distribuitorului, se transmit în format fizic la direcția generală de asistență socială și protecția copilului.

Decontul de carburant este posibil doar pentru deplasarile in afara localității.

Același bon fiscal poate sta la baza efectuării mai multor călătorii, cu condiția ca acestea să se desfășoare începând cu aceeași zi sau ulterior datei înscrise pe bonul fiscal eliberat în cadrul perioadei de valabilitate a documentului care atestă încadrarea în grad de handicap; același număr de bon fiscal se completează în cererea de decontare, pentru fiecare călătorie efectuată în baza acestuia.

 Decontarea carburantului necesar deplasării cu autoturismul se efectuează atât pentru **autoturismul aflat în proprietatea persoanelor cu handicap, cât și a familiei, asistentului personal, însoțitorului sau a furnizorului de servicii sociale.** Însoțitorul poate fi orice persoană care acompaniază persoana cu handicap și asigură conducerea autovehiculului în timpul deplasării, inclusiv asistentul personal profesionist, **însă beneficiul decontării carburantului revine persoanei cu dizabilitate.**

 **Calculul sumei aferente carburantului pentru care se face decontarea se realizează pe baza tarifelor legitimațiilor de călătorie pentru călătoria cu trenul interregio IR cu regim de rezervare la clasa a II-a (vezi anexa cu tarifele CFR), chiar dacă ruta declarată de persoana cu handicap nu este prevăzută cu infrastructură feroviară.**

În cazul în care valoarea tarifului prevăzută în Convenție pentru numărul de kilometri efectuați este mai mare decât cea cuprinsă în bonul fiscal, suma maximă decontabilă este suma prevăzută în bonul fiscal.

**Numărul de km aferenți distanței parcurse de către persoana cu handicap, cuprinsă între localitatea de plecare și localitatea de destinație declarate se stabilește utilizând site-**ul:**https://distanta.ro**

 În situația în care **termenul de valabilitate a documentului care atestă încadrarea în grad de handicap expiră în cursul anului 2021**, numărul de călătorii pentru care se decontează carburantul nu poate depăși numărul de călătorii prevăzut la art. 24 alin.(1) și (3) din lege, respectiv: 24 de călătorii pentru persoana cu handicap grav și 12 călătorii pentru persoana cu handicap accentuat, indiferent de numărul de luni rămase până la sfârșitul perioadei de valabilitate a acestuia.

 O singură călătorie poate fi efectuată, în cadrul perioadei de valabilitate a documentului care atestă încadrarea în grad de handicap, în baza mai multor bonuri fiscale, cu condiția ca aceasta să se desfășoare începând cu aceeași zi sau ulterior datei înscrise pe bonurile fiscale eliberate în cadrul perioadei de valabilitate a documentului care atestă încadrarea în grad de handicap

 Exemplificare modalitate de decontare: Certificatul obținut dupa 01.06.2021 este generator de noi drepturi, iar în baza acestuia persoana poate să opteze pentru decontare acarburantului, care conform art. 3 alin. (1) din Anexa 3 la HG nr. 1118/2020, se face pentru o perioadă de 12 luni, cuprinsă în perioada de valabilitate a documentului care atestă încadrarea în grad de handicap (inclusiv în perioada rămasă până la sfârșitul anului calendaristic), însă o nouă opțiune un se va mai putea efectua până la emiterea unui nou certificat.

 Precizăm totodată că, dacă decontarea carburantului s-a efectuat integral în anul 2021, o nouă decontare un se va mai putea efectua pe același ceertificat în anul 2022.

 În situația în care **încadrarea în grad de handicap se modifică** înainte de data la care expiră documentul care atestă încadrarea în grad de handicap, drepturile se acordă conform gradului obținut, pe perioada de 12 luni din cadrul perioadei de valabilitate a noului document de încadrare în grad de handicap.

 În situația **schimbării domiciliului** persoanei cu dizabilități **în alt județ**, decontarea cheltuielilor pentru carburant se efectuează în funcție de numărul de călătorii efectuate, respectiv în funcție de suma decontată până la data transferului.

 **În situația decesului persoanei cu handicap** în intervalul de 60 de zile calendaristice de la data înregistrării cererii de decontare și a documentelor aferente până la data decontării, cheltuielile pentru decontarea carburantului se plătesc soțului supraviețuitor, copiilor, părinților sau, în lipsa acestora, celorlalți moștenitori, în condițiile dreptului comun.